Veldfietser van berg geredŉ Veldfietsryer is Woensdagmiddag van ŉ berg in die Kaapse Wynland gered. (Foto: Netcare 911) ŉ Veldfietsryer is Woensdagmiddag van ŉ berg in die Kaapse Wynland gered nadat hy ŉ mediese noodtoestand ontwikkel het. Die fietsryer het glo sonsteek opgedoen en van borspyne gekla. ŉ Medefietsryer het hulp ontbied waarna noodvoertuie na die toneel gestuur is. “Nooddienspersoneel moes langer as ŉ uur in die bloedige hitte stap om die fietsryer te bereik. “Hy is op die toneel behandel en van gevorderde lewensondersteuning voorsien. Aangesien die terrein nie toeganklik is vir ŉ ambulans of reaksievoertuig nie, is die pasiënt met lugvervoer na ŉ ambulans gehaas,” sê Shawn Herbst, woordvoerder vir Netcare 911. Die man is van daar af na ŉ nabygeleë hospitaal vir verdere behandeling vervoer. ŉ Veldfietsryer is Woensdagmiddag van ŉ berg in die Kaapse Wynland gered. (Foto: Netcare 911)